**หลักเกณฑ์การจัดทำต้นฉบับ บทความการประชุมสัมมนาวิชาการฯ**

 บทความจะต้องได้รับความเห็นชอบจากคณะกรรมการฝ่ายวิชาการ และผ่านการกลั่นกรองจากผู้ทรงคุณวุฒิ (Peer Review) จากภายใน และภายนอกมหาวิทยาลัยในสาขาที่เกี่ยวข้อง อย่างน้อย 2 ท่าน/บทความ กรณีที่ต้องปรับปรุงแก้ไข จะส่งกลับไปยังผู้เขียนเพื่อดำเนินการต่อไป มีการนำเสนอในที่ประชุมสัมมนาวิชาการ การวัดผล ประเมินผล และวิจัยสัมพันธ์ แห่งประเทศไทย ครั้งที่ 27 ในวันที่ 21 กุมภาพันธ์ 2562 ในรูปแบบการนำเสนอแบบปากเปล่าและการนำเสนอแบบโปสเตอร์

**การส่งบทความเพื่อตีพิมพ์**

**บทความที่ส่งตีพิมพ์ควรมีรายละเอียดดังนี้**

 1. ชื่อเรื่อง : กระชับ ชัดเจน ครอบคลุมเนื้อหาสำคัญ (ภาษาไทย และภาษาอังกฤษ)

 2. ชื่อผู้เขียน : ระบุชื่อ นามสกุล วุฒิการศึกษาขั้นสูงสุด ตำแหน่งทางวิชาการ (ถ้ามี) และหน่วยงานที่ สังกัดของผู้เขียนครบทุกคน สถานที่ทำงาน หรือที่อยู่ และเบอร์โทรศัพท์ ที่สามารถติดต่อได้ (ภาษาไทย และภาษาอังกฤษ)

 3. ผู้สนใจเสนอบทความต้องส่งต้นฉบับสามารถส่งได้ทางอีเมล์ การจัดพิมพ์ต้นฉบับใช้ขนาดกระดาษ A4 พิมพ์ด้วยอักษร TH SarabunPSK ขนาดอักษร 16 pt. ความยาวของต้นฉบับรวมทั้งตาราง แผนภูมิ และเอกสารอ้างอิงไม่เกิน 15 หน้ากระดาษ ต้นฉบับของท่านจะถูกส่งไปให้ผู้ทรงคุณวุฒิ ในสาขานั้นๆ พิจารณาอย่างน้อย 2 ท่าน

 4. ต้องเป็นบทความที่ไม่เคยตีพิมพ์ หรือกำลังเสนอตีพิมพ์ในวารสารวิชาการใดมาก่อน

 5. คณะทำงานการประชุมวิชาการขอใช้สิทธิในการนำบทความที่ตีพิมพ์ใน Proceeding และเผยแพร่ลงเว็บไซต์คณะศึกษาศาสตร์ มหาวิทยาลัยทักษิณออนไลน์

**รูปแบบการเขียนบทความ**

 1. ชื่อเรื่อง : กระชับ ชัดเจน ครอบคลุมเนื้อหาสำคัญ (ทั้งภาษาไทยและภาษาอังกฤษ)

 2. ชื่อผู้ทำวิจัย : ระบุชื่อ นามสกุล (ทั้งภาษาไทยและภาษาอังกฤษ)

 3. ชื่อที่ปรึกษา : ระบุชื่อ นามสกุล (ทั้งภาษาไทยและภาษาอังกฤษ) วุฒิการศึกษาขั้นสูงสุด ตำแหน่งทางวิชาการ(ถ้ามี) หน่วยงานที่สังกัด และที่อยู่ ของผู้เขียนครบทุกคน (ทั้งภาษาไทยและภาษาอังกฤษ)

 4. บทคัดย่อ : (ภาษาไทย) บทคัดย่อต้องมีทั้งภาษาไทย และภาษาอังกฤษ เนื้อหาในบทคัดย่อควรระบุ วัตถุประสงค์โดยย่อ ผลการวิจัยและบทสรุปโดยย่อ (ไม่เกิน 250 คำ)

 5. คำสำคัญ : (ภาษาไทย)

 6. บทคัดย่อ : (ภาษาอังกฤษ) (ไม่เกิน 250 คำ)

 7. คำสำคัญ : (ภาษาอังกฤษ)

 **เนื้อหาของบทความวิจัย**

 8. บทนำ : กล่าวถึงเฉพาะภูมิหลังของงานวิจัยที่เกี่ยวข้อง และวัตถุประสงค์การวิจัย

 9. กรอบแนวคิดในการวิจัย (ถ้ามี)

 10. วัตถุประสงค์ของการวิจัย

 11. สมมติฐานการวิจัย (ถ้ามี)

 12. วิธีดำเนินการวิจัย

 - ประชากรและกลุ่มตัวอย่าง/กลุ่มเป้าหมาย/กรณีศึกษา (ระบุรายละเอียดของการได้มาและการสุ่ม

 - กลุ่มตัวอย่าง/กลุ่มเป้าหมาย/กรณีศึกษา)

 - ตัวแปรที่ศึกษา

 - วิธีการเก็บรวบรวมข้อมูล

 - เครื่องมือที่ใช้ในการวิจัย (ระบุคุณภาพของข้อมูล)

 - การวิเคราะห์ข้อมูล

 13. สรุปผลการวิจัย : เขียนบรรยาย หรือสรุปเป็นข้อๆ โดยย่อ ถึงผลงานที่สำคัญ และต้องการเน้น

 14. อภิปรายผล

 15. ข้อเสนอแนะ

 16. บรรณานุกรม : การอ้างอิงในบทความให้ผู้เขียนใช้ระบบ **APA 6th edition** การเขียนเอกสารอ้างอิงของบทความวิจัย และบทความทางวิชาการ ทั้งภาษาไทยและภาษาอังกฤษ

 1. กรณีที่อ้างอิงจากวารสารให้เขียน : ชื่อผู้เขียนบทความ. (ปีที่พิมพ์). ชื่อบทความ. *ชื่อวารสาร*, ปีที่ (ฉบับที่), เลขหน้าที่ปรากฏ.

 2. กรณีอ้างอิงจากหนังสือให้เขียน : ชื่อผู้แต่ง. (ปีที่พิมพ์). ชื่อหนังสือ. (พิมพ์ครั้งที่). สถานที่พิมพ์ : ชื่อสำนักพิมพ์.

 3. กรณีวิทยานิพนธ์ให้เขียน : ชื่อผู้เขียนวิทยานิพนธ์. (ปีที่พิมพ์). ชื่อวิทยานิพนธ์. (วิทยานิพนธ์ปริญญามหาบัณฑิต หรือวิทยานิพนธ์ปริญญาดุษฎีบัณฑิต, ชื่อมหาวิทยาลัยหรือสถาบันการศึกษา).

 4. กรณีพิมพ์อ้างอิงสารสนเทศอิเล็กทรอนิกส์ประเภทอื่น ๆ : ชื่อผู้เขียนบทความ. (ปีพิมพ์). ชื่อบทความ [ข้อมูลอิเล็กทรอนิกส์]. ชื่อวารสารหรือชื่อหนังสือ, ปีที่ (ฉบับที่), เลขหน้าที่. URL ของบทความ

**\*\* ค่าใช้จ่ายในการตีพิมพ์**

 ค่าตอบแทนผู้ทรงคุณวุฒิกลั่นกรองบทความ (Peer Review) จำนวน 500 บาท โดยสามารถโอนเงินมาที่บัญชีเลขที่ 868-0-18979-0 ธนาคารกรุงไทย สาขาถนนกาญจนวนิช ชื่อบัญชี สาขาวิชาการประเมินผลและวิจัย คณะศึกษาศาสตร์ มหาวิทยาลัยทักษิณ